cyanic-selkie/wikianc huggingface dataset:
Kifaya
Bevegelsen ble offentlig kjent sommeren 2004, og fikk mye oppmerksomhet under folkeavstemning om ny grunnlov i 2005 og presidentvalget samme år, under slagordet «Nei til forlenging, nei til tronfølge» (لا للتمديد لا للتوريث). Gruppa ble deretter borte en stund, på grunn av indre uenigheter, nytt lederskap og en mer generell frustrasjon over den tilsynelatende manglende evne til Egypts politiske opposisjonen for å tvinge reformtempoet.
Bevegelsens røtter
Etter endringer i den egyptiske regjeringen i juli 2004 gikk tre hundre egyptiske intellektuelle og offentlige personer fra hele det opposisjonelle politiske spekteret ut med et opprop som krevde en virkelig politisk endring, en slutt på økonomisk ujevnhet og korrupsjon i landet. Avslutningsvis krevde de en endring i den utenrikspolitiske orienteringen til Egypt.
I løp av de neste få månedene vokste den egyptiske bevegelsen for endring (Kifaya) fra en samling intellektuelle til å klare å demonstrere fredelig mot regimet til Hosni Mubarak, den første demonstrasjonen av denne typen siden presidenten tok makten i 1981. Antallet som skrev under på uttalelsen fra Kifaya med ekte navn og stillinger vokste til flere tusen. Det ble etterhvert så mange som skrev under at dette utgjorde et virkelig press på den egyptiske presidenten for å få en slutt på hans styre som bevegelsen anser for å være diktatorisk og undertrykkende.
Bevegelsen har også bidratt til endringer i det opposisjonelle politiske livet. De gamle politiske partiene angrep i begynnelsen bevegelsen, men har senere i noen grad tilsluttet seg Kifaya. Etter press fra ungdomsorganisasjonen tilsluttet også Egypts største opposisjonsbevegelse, det muslimske brorskapet, seg til noen av Kifaya sine demonstrasjoner og markeringer.
Kifaya valgte å bruke demonstrasjoner som virkemiddel mot det egyptiske regimet som svarte på Kifayas vekst med arrestasjoner og trakkasseringer av aktivistene. Bevegelsen fikk sterk støtte fra opposisjonsavisene som bidro til å øke grensene for hva som kunne sies i det offentlige rom, blant annet om offentlige personligheter, slik som presidentens familie og særlig hans kone og hans sønn Gamal Mubarak til "Egypts trone", slik Kifaya uttaler..
Bevegelsen tar form av et politisk nettverk med en relativt løs struktur. Medlemskap gis til enkeltpersoner, men det er kjent at Kifaya har støtte særlig fra islamistpartiene hizb al-wasat (sentrumspartiet), hizb al-amal al-'islami (det islamske arbeiderpartiet), nasseristpartiet Karama og sosialistgruppen Revolusjonære Sosialister. Bevegelsen organiserer også undergrupper som "ungdom for endring", "arbeidere for endring", "journalister for endringer" og "studenter for endring".
Aktiviteter
Aktivitetene til bevegelsen har i stor grad vært protester mot avsteninger og lovendringer fra regimets side. Organisasjonen fikk mye oppmerksomhet våren 2005 da Kifaya demonstrerte mot folkeavstemning om grunnlovsendringer som var en forutsetning for presidentvalget i september 2005, et valg som ble markedsført som de første presidentvalgene med flere kandidater i landets historie.
I forkant av folkeavstemningen ble bevegelsens protester tolerert, men på valgdagen 25. mai intervenerte regimet mot bevegelsens aktivister som demonstrerte i sentrum av Kairo med bruk av sivilkledte politimenn og massive sikkerhetsstyrker.
Senere har organisasjonen markert seg under parlamentsvalget høsten 2005, dommerbevegelsen våren 2006 og mot grunnlovsendringene våren 2007. Veksten og oppmerksomheten rundt organisasjonen har imidlertid avtatt, og Kifaya har også vært plaget av indre splittelser.
Kritikk mot Kifaya
Hovedkritikken mot bevegelsen var at den ikke foreslo alternativ til regimet og personene som styrte dem og nøyde seg med å kreve at de daværende makthaverne skulle gå av. Dette fikk enkelte til å hevde at bevegelsen er anarkistisk og destruktiv. Påstander som ofte kom fram i den regjeringslojale pressen og regimets støttespillere.
De offisielle opposisjonspartiene, kritiserte også bevegelsen for fokuset på personligheten til presidenten og hans sønn og videre for samrøre med islamistiske organisasjoner.
Selv vektla Kifaya at bevegelsen ikke er et politisk parti og heller ikke har noe felles program for reform eller administrasjon av et nytt system. Kifaya ser sin egen rolle begrenset til å riste i et stagnert politisk landskap og å arbeide for politiske frettigheter som lenge har blitt undertrykt. Bevegelsen mener den representerer et taust flertall i det egyptiske samfunnet.
Sjøgata (Mosjøen)
Sjøgata i Mosjøen består av Nord-Norges lengste rekke av trehus og -brygger fra 1800-tallet, og er en av byens mest kjente severdigheter. I det historiske bymiljøet finnes det boliger så vel som restauranter, gallerier, museer og forskjellige forretninger. Like nedenfor Sjøgata renner en av landets beste sjøørretelver, det 16 mil lange Vefsna-vassdraget, ut i Vefsnfjorden.
Mye av bebyggelsen i Sjøgata er fredet, og det er lagt vekt på riktig bruk av gamle byggeteknikker, redskaper, detaljer og farger.
Fru Haugans Hotel fra 1794 ligger sør i gaten, og hotellet har en stor og beplantet hage ved elvebredden. Gjesterom og -leiligheter i gamle bygg er å leie gjennom Kulturverkstedet.
Hvert år arrangeres Galleria kunstfestival i Sjøgata.
La Revolución
La Revolución er Wisin & Yandels syvende studioalbum, og niende i alt. Albumet ble utgitt 26. mai 2009 av Machete Music og WY Records. Albumet inneholder samarbeid med 50 Cent, Ivy Queen, Yaviah, Ednita Nazario, Yomo og Enrique Iglesias. Albumet debuterte på syvendeplass på Billboard 200 i USA. La Revolución: Evolution inneholder samarbeid med Yomo, Franco "El Gorila", Gadiel, T-Pain, Akon, Aventura, Tico "El Inmigrante" og Enrique Iglesias.
Sjøgata (Mosjøen)
«Riv alt sammen» het det i reguleringsplanen som Vefsn kommune fremmet i 1970. Høykonjunktur etter krigen ga behov for parkeringsplasser i sentrum av byen, og mange ønsket at Sjøgatas bygninger, som da var gamle og falleferdige, skulle rives. Det oppstod da en god del protester. Beboere og andre interesserte som så en verdi i å ta vare på gaten, mobiliserte til motstand mot riving. Også daværende kronprinsesse Sonja engasjerte seg. Ildsjeler i 1970-årene, blant andre foreningen Lydiabryggas Venner, bidro til at bebyggelsen ikke ble revet. De satte i gang et omfattende arbeid for å restaurere gamle bygninger i opprinnelig stil. En god del offentlige midler ble gitt til dette arbeidet. I dag betraktes prosjektet som en vellykket, da Sjøgata er blitt Mosjøens fremste turistattraksjon. Dessuten er det historiske bymiljøet aktivt brukt av folk og forretningsliv. I 2004 ble Sjøgata-miljøet tildelt Olavsrosa.
Ditanyè
Ditanyè, også kalt Une Seule Nuit, er nasjonalsangen til Burkina Faso. Den er skrevet av Thomas Sankara og ble innført i 1984.
Olsberg
Olsberg er en by i Hochsauerlandkreis i Regierungsbezirk Arnsberg i den tyske delstaten Nordrhein-Westfalen.
Byen har et areal på 117,97 km² og en befolkning på 15 102 innbyggere (31. desember 2010).
NM i ishockey 1957
NM i ishockey 1957 var det 18. norgesmesterskapet i ishockey.
Vingespenn
Vingespenn på et fly er avstanden mellom den venstre og den høyre vingetippen. For eksempel så har Boeing 777 et vingespenn på rundt 60 meter.
Uttrykket vingespenn er også brukt om fugler og andre dyr med vinger, slik som flygeøgler, flaggermus og insekter. For eksempel så hadde en vandrealbatross (Diomedea exulans) som ble fanget i 1965 et vingespenn på 3,63 meter, noe som er verdensrekord for en nålevende fugleart. Om fugler brukes gjerne uttrykket vingefang som synonymt med vingespenn.
Vingespenn på fly
Vingespenn på fly blir målt i en rett linje, fra vingetipp til vingetipp, uavhengig av vingens form eller vinkel.
Betydningen av vingespenn ved design av fly
Fly med et lenger vingespenn er generelt mer effektive da de blir mindre påvirket av indusert luftmotstand (induced drag), og vingene blir heller ikke påvirket like mye av vingetippvirvlene. Forøvrig så betyr lange vinger at det er større treghet langs lengdeaksen og at flyet derfor ikke kan rolle like raskt og er derfor mindre manøvrerbar. Av denne grunn har vanligvis kampfly og akrobatikkfly kortere vinger.
Siden mengden løft en vinge skaper er proporsjonal med vingens areal, må fly med korte vinger ha en lenger vingekorde. Forholdet mellom et flys vingespenn og vingekorde er derfor svært viktig for ytelsen og oppførselen til et fly, og dette forholdet blir ofte kalt for aspektforhold.
Vingespenn blant flygende dyr
For å måle vingespennet til en fugl må et levende eller dødt eksemplar plasseres på rygg, og vingene må strekkes fra "håndleddet", hvorpå man måler avstanden mellom tippene av de lengste fjærene (primærfjærer) på hver vinge.
598 Octavia
598 Octavia er en hovedbelteasteroide. Den ble oppdaga den 13. april 1906 av Max Wolf fra Landessternwarte Heidelberg-Königstuhl i Heidelberg. Den er oppkalt etter Claudia Octavia, keiser Neros første hustru.
Sloan Doak
Sloan Doak (født 28. januar 1886, død 10. august 1965) var en amerikansk rytter som deltok i de olympiske leker 1920 i Antwerpen, 1924 i Paris og 1928 i Amsterdam.
Doak vant en olympisk bronsemedalje i hestesport under Sommer-OL 1924 i Paris. Han kom på tredjeplass i feltritt med hesten «Pathfinder», bak nederlandske Adolf van der Voort van Zijp på «Silver Piece» og danske Frode Kirkebjerg på hesten «Meteor».
Fylkesvei 774
Den tar av fra europavei 6 ved Mule og går vestover til Levanger fergekai og videre med ferge til Ytterøy. Fergeforbindelsen er del av veien.
Før 1. januar 2010 var veien riksvei, etter at regionsreformen trådte i kraft har den status som fylkesvei.
John
John er en nordisk kortform av mannsnavnet Johannes, som kommer fra det greske navnet Ioannes Ιωαννης (Ioannes). Ioannes kommer fra hebraisk Yochanan og betyr «Gud er nådig». Johannes er ett av de mannsnavn som har gitt opphav til flest variasjoner. Johan, John, Jan, Hannes, Jon, Jöns, Jens, Heinz og Hans er alle varianter eller kortformer som forekommer i germanske språkområder, i romanske språkområder finns former som Juan (spansk), Giovanni (italiensk), Jean (fransk). Navnet Ivan er den russiske formen av Johannes.
John har navnedag den 24. juni i Norge.
Utbredelse
Navnet er kjent i Norge fra 1000-tallet. John var et vanlig navn i Norge i middelalderen. Over 100 forskjellige personer med navnet er nevnt i Regesta Norvegica. I nyere tid har John vært blant de mest populære døpenavnene i Norge fra slutten av 1600-tallet og helt fram til ca. 1970.
I England har John vært et svært vanlig navn fra 1200-tallet og fram til midten av 1900-tallet. I store deler av perioden var navnet det aller vanligste i England.
I Sverige har John vært et populært navn gjennom hele 1900-tallet.
John har vært et svært vanlig navn i USA hele 1800- og 1900-tallet.
John er i dag et svært vanlig fornavn blant annet i USA.
NM i ishockey 1978
NM i ishockey 1978 var det 39. norgesmesterskapet i ishockey.
Rødungen (Ål og Nore og Uvdal)
Rødungen er en innsjø som ligger på grensa mellom Ål og Nore og Uvdal kommuner i Viken.
Rødungen er 13,1 km² stor. Sjøen er regulert til vannkraftproduksjon og er magasin for Usta kraftverk.
Møkster kapell
Møkster kapell er et kapell på øya Møkster i Austevoll kommune i Vestland fylke.
The Outsiders
The Outsiders er en amerikansk drama- og ungdomsfilm fra 1983 regissert av Francis Ford Coppola. Filmen skildrer livet til en gruppe ungdommer som lever Tulsa, Oklahoma på starten av 1960-tallet. Ungdommene er enten sosser fra overklassen eller greasers fra arbeiderklassen. De er stadig i konflikt med hverandre. Hovedrollene spilles av C. Thomas Howell, Matt Dillon, Ralph Macchio og Diane Lane. Andre sentrale roller spilles av Rob Lowe, Emilio Estévez, Tom Cruise og Patrick Swayze. The Outsiders regnes som den første filmen med The Brat Pack. Den er basert på S. E. Hintons roman med samme tittel fra 1967.
Handling
Handlingen er lagt til Tulsa, Oklahoma på 1960-tallet. Her skapes en fortettet atmosfære fra en by hvor de unge enten er greasers fra arbeiderklassen eller socs (sosser) fra overklassen. De bor på hver sin side av byen og er så fiendtlig innstilt at slagsmål og forulempninger hører til dagens orden. Eksponentene for greaserne er Ponyboy på 14 år og Johnny på 16 år, som vokser opp i hjem uten samhold og antydning til kjærlighet. Noen ganger er det så ille at tenåringene rømmer hjemmefra og sover ute i parker.
En kveld bryter det ut et slagsmål mellom gjengene og en unggutt fra det fine kvarteret dør av et knivstikk. Ponyboy og Johnny, blir nødt til å flykte til en forlatt kirke. Der får de tid til å reflektere over det som har skjedd og etter en stund bestemmer de seg for å vende tilbake og ta konsekvensene av det som skjedde den skjebnesvangre kvelden.
Om filmen
The Ousiders ble en moderat publikumssuksess da den innbrakte $25,7 millioner ved amerikanske kinoer. Den havnet på en 28-plass over de mest innbringende filmene i USA i 1983.
Filmen fikk god omtale av Aftenpostens anmelder, som blant annet skrev: «''En ungdomsfilm utenom det vanlige har Francis Coppola ( "Gudfaren", "Apocalypse nå" ) denne gang vært mester for. En beretning som engasjerer, appellerer og sjokkerer. Coppola når inn til kjernen av et miljø hvor det å være ung er blitt et problem i seg selv''». Den fikk terningkast fire av Dagbladet.
Madiou Konate
Madiou Konate (født 12. januar 1982) er en senegalesisk fotballspiller som spiller for Riska Fotballklubb.
Øgderen
Innsjøen ligger i et vakkert kulturlandskap, og særlig øst for sjøen er det store jordbruksarealer. Vannet er forholdsvis næringsrikt og har flere steder en særdeles velutviklet takrørvegetasjon. Det rike fuglelivet i Øgderen skyldes ikke minst den frodige vegetasjonen i vikene. Sjøen har funksjon som hekke- og oppvekstområde og som rasteplass for vade- og andefugl under trekk. En stor andel av Norges bestand av toppdykkere hekker i innsjøen.
Madiou Konate
I 2005 ble han norgesmester i fotball for Molde FK, og skåret et mål i finalen som endte 4–2 etter ekstraomganger. I Molde huskes han også særlig for å ha fått gult kort etter ti sekunders spill i debutkampen mot Lillestrøm.
22. januar 2010, tegnet Konate en ny ettårskontrakt med Hønefoss.
15. juli 2014 tegnet Konate kontrakt med Strømmen, hvor han spilte i fire sesonger.
Fra 2018 spiller Konate for Randaberg i 4. divisjon.
Øgderen
Øgderen tilhører Haldenvassdragets øvre del, og drenerer via Hemneselva, Bråtevannet og Korselva til Hølandselva og Skulerudvannet.
Byfjorden
Byfjorden kan vise til:
Winifred Westover
I 1919 spilte Westover mot skuespilleren William S. Hart, som hun ble forelsket i. De giftet seg 7. desember 1921 og fikk en sønn, William S. Hart Jr, sammen. De ble separert i 1922 etter bare tre måneder med ekteskap og de skilte seg i 1927 etter 5 år med seperasjon.
Westover trakk seg tilbake fra skuespilleryrket for å passe på sin sønn i 1923, men hun gjorde comeback i 1930 med hjelp fra hennes eks-mann. Den neste filmen hun spilte i var et melodrama kalt Lummox men filmen var mislykket, og hun forlot sin karriere innen film for godt etter dette. Hun dukket senere opp i et par TV-episoder i løpet av 1969, men det var også alt.
Westover døde i en alder av 78 år i mars 1978. Hun ble gravlagt i Pierce Brothers Westwood Village Memorial Park Cemetery i Los Angeles.
Kanalbrua
Kanalbrua er navn på flere bruer i Norge:
Behaviorisme
Behaviorisme er en psykologisk tilnærming der atferd defineres som psykologiens tema. Behaviorismen ble utviklet i USA tidlig på 1900-tallet som en reaksjon mot datidens bevissthetspsykologi. Viktige forløpere for behaviorismen var Ivan Pavlov, som påviste klassisk betinging og Edward Lee Thorndike som beskrev effektloven. Ingen av disse var imidlertid behaviorister. Den behavioristiske skolen startet i ca. 1910 med John B. Watson (1878–1958), som avviste introspektive metoder og argumenterte for å begrense psykologi til studiet av atferd. B.F. Skinner (1904–1990) inkluderte bevissthet og andre ikke-observerbare forhold, såkalte «private hendelser», i vitenskapelig analyse, og utviklet radikalbehaviorisme.
Behaviorismen var lenge en svært populær psykologisk tilnærming. Denne arven ses i dag ved at psykologien har en sterk forankring i atferd, både i sin definisjon og i fokus for forskning og praksis. I dag er atferdsperspektivet et av flere innenfor psykologien. Anvendt atferdsanalyse og atferdsterapi har etablert seg som viktige anvendte/kliniske intervensjonsformer.
Tilnærminger
Innen behaviorisme er det ulike tilnærminger som vektlegger forskjellige forhold. Noen behaviorister hevder at observerbar atferd er den eneste mulighet for å undersøke psykologiske fenomener. Andre mener at atferd i seg selv er det eneste riktige tema for psykologi, og at vanlige psykologiske termer som tro, tanke, hukommelse osv. bare viser til atferd. De siste omtaler ofte sitt studiefelt som atferdsanalyse eller atferdsvitenskap i stedet for psykologi.
John B. Watson
John B. Watson (1878–1958) mente at det ikke var noen pålitelig måte å validere introspektive rapporter på, slik samtidige psykologer arbeidet med mennesker. Tidlig på 1900-tallet argumenterte Watson, i boken Psychology from the Standpoint of a Behaviorist for at psykologien skulle fokusere på observerbar atferd og ikke på bevissthet. Dette var et betydelig brudd med den «strukturelle» psykologien som hersket, som benyttet introspeksjon som metode og som anså studiet av atferd som betydningsløst. Watson studerte organismers tilpasning til miljøet, nærmere bestemt de enkelte stimuli som ledet organismer til responser. Det meste av Watsons arbeid var komparativ psykologi, m.a.o. studiet av dyrs atferd. Watsons tilnærming var i stor grad påvirket av arbeidet til den russiske fysiologen Ivan Pavlov som tilfeldig oppdaget fenomenet klassisk betinging (lærte reflekser) da han studerte fordøyelsen hos hunder, og deretter studerte fenomenet i detalj. Watsons tilnærming vektla fysiologi og stimulienes betydning i dannelse av betingede responser – han forklarte de fleste eller alle funksjoner med referanse til reflekser. Av den grunn beskrives Watson ofte som en S-R (stimulus-respons) psykolog.
Metodologisk behaviorisme
Watsons behavioristiske manifest overbeviste de fleste akademiske forskere innen eksperimentell psykologi om betydningen av å studere atferd. Det ble godt mottatt av forskere som blant annet Edward Thorndike (som hadde studert katters evne til å komme seg ut av «problembokser»). Men de fleste psykologer tok den stilling som nå kalles metodologisk behaviorisme; de anerkjente at atferd enten var den eneste eller den enkleste metode for observasjon innen psykologi, men mente at den kunne brukes for å trekke konklusjoner om modeller eller konstrukter som medierte relasjoner mellom stimulus (S) og respons (R). Blant mange velkjente behaviorister som tok denne stillingen var Clark L. Hull, som beskrev sin posisjon som «neo-behaviorisme», og Edward C. Tolman, som utviklet mye av det som senere ble til kognitiv psykologi. Tolman mente rotter dannet kognitive kart over labyrintene, at de lærte også fravær av forsterkning, og at relasjonen mellom stimulus og respons (S → R) ble mediert ved en tredje term - organismen (S → O → R).
Skinner og radikalbehaviorisme
B.F. Skinner, som hovedsakelig gjorde eksperimenter innen komparativ psykologi fra 1930-tallet frem til 1950-tallet, er fortsatt behaviorismens mest kjente teoretiker og den fremste eksponenten frem til sin død i 1990. Han stod for en egen behavioristisk filosofi, som kalles radikalbehaviorisme. Han er også anerkjent for å ha grunnlagt en ny form for psykologisk vitenskap, som er kjent som atferdsanalyse (behavior analysis) eller eksperimentell atferdsanalyse (experimental analysis of behavior) fra tittelen på boken fra 1938 The Behavior of Organism: An Experimental Analysis Of Behavior.
Definisjoner
Skinner hadde stor påvirkning på definisjonen av radikalbehaviorisme, en filosofi som danner grunnlaget for vitenskapelig analyse av atferd (eksperimentell atferdsanalyse, EA). Mens EA er annerledes enn andre tilnærminger til behavioristisk forskning, så er radikalbehaviorisme mest ulik ved at den godtar behandling av følelser, indre tilstander og introspeksjon (selv-rapportering) som eksisterende og vitenskapelig tilgjengelig. Dette kan gjøres ved å identifisere fenomenet som ikke-dualistisk, med noen hendelser som kroppslige tilstander og andre som komplisert atferd. Men, radikalbehaviorisme godtar ikke følelser som årsak til atferd. Radikalbehaviorismen skiller seg også ut ved at den ikke aksepterer reflekser som en modell for all atferd, og den ser på atferdsvitenskap som komplimentær men uavhengig av fysiologi.
Eksperimentelle og konseptuelle nyvinninger
Denne essensielle filosofiske posisjon ble styrket ved suksessen til Skinners tidlige eksperimentelle arbeid med rotter og duer, bl.a. oppsummert i bøkene The Behavior of Organisms (1938), Schedules of Reinforcement (1957), med C.B. Ferster) og andre. Av særskilt betydning var hans konsept om operant betinging. En operant er en klasse av strukturelt forskjellige men funksjonelt ekvivalente responser. For eksempel kan en rotte trykke ned en spak med venstre fot, høyre fot eller halen, alle disse responsene opererer på verden på samme måte og har samme konsekvenser.
Skinners empiriske arbeid utviklet seg fra tidlig forskning på rotters atferd i labyrinter til undersøkelse av «frie operanter» (fordi dyret nå hadde mulighet til å respondere i sitt eget tempo) i «operant kammer» (også kalt «Skinner boks»). Med denne metoden gjorde Skinner grundige eksperimentelle undersøkelser av effekten ulike «forsterkningsskjemaer» har på frekvens av operant atferd hos rotter og duer. Han hadde betydelig suksess i å trene dyr til å vise uventede responser, til ekstremt høye frekvenser av atferd og demonstrerte mange empiriske sammenhenger på atferdsnivå. Dette ga hans innfallsvinkel troverdighet.
Språk
Etterhvert som Skinner konsentrerte seg mer om de filosofiske grunnleggende prinsipper for atferdsvitenskap, vendte også hans oppmerksomhet seg mer mot språk. Hans bok Verbal Behavior (1957) definerte et vokabular og en teori for funksjonell analyse av verbal atferd.
Selv om den fikk en hard (men omstridt) kritikk av Noam Chomsky, har Skinners teorier om verbal atferd blitt anvendt med stor suksess på flere områder, inkludert behandling av barn med autisme. Som en lingvistisk teori har imidlertid Skinners idéer hatt svært begrenset innflytelse.
Det viktige for analyse av menneskets atferd var ikke så mye språktilegnelse, som interaksjonen mellom språk og observerbar atferd. I et essay publisert i boken Contingencies of Reinforcement (1969) klargjorde Skinner innfallsvinkelen at mennesker kan konstruere lingvistiske stimuli som videre kan oppnå kontroll over atferd på samme måte som eksterne stimuli kan. Muligheten for en slik «instrukskontroll» (regelstyring) av atferd betyr at forsterkningskontingenser ikke alltid vil lede til de samme effekter hos mennesker som de pålitelig gjør hos dyr. Fokuset hos atferdsanalytikere skiftet dermed til å forsøke å forstå interaksjonen mellom «instrukskontroll» og «kontingenskontroll», og også å forstå den atferdsprosessen som bestemmer hvilke regler som dannes og hvilken kontroll de oppnår over atferd. Viktige personer i dette arbeidet har vært A. Charles Catania, C. Fergus Lowe og Steven C. Hayes.
Behaviorisme i filosofien
Det er visse syn innen analytisk filosofi som kaller seg, eller kalles, behavioristisk. I logisk behaviorisme forstås fysiologiske uttalelser som en bekreftelse på tilstander, som består av observerbar atferd. W. V. Quine anvendte en variasjon av behaviorisme, påvirket av noen av Skinners ideer, i sett eget arbeid om språk. Gilbert Ryle forsvarte en bestemt retning av filosofisk behaviorisme, beskrevet i hans bok The Concept of Mind. Ryles sentrale påstand var at dualisme representerer kategorifeil, og derfor egentlig er misforståelser i bruken av vanlig språk.
Det blir av og til hevdet at Ludwig Wittgenstein forsvarte en behavioristisk posisjon, og det er flere viktige overlapper mellom hans filosofi, logisk behaviorisme og radikalbehaviorisme. Men Wittgenstein var ikke en behaviorist, og hans verker er så rundt skrevet at de kan tolkes på flere måter. Matematikeren Alan Turing er også noen ganger ansett som en behaviorist, men selv gjorde han aldri den identifikasjonen.
Læring fra et behavioristisk perspektiv
Behaviorismen kan sees som en samlebetegnelse på ulike psykologiske retninger som går ut fra at atferd kan og skal studeres vitenskapelig. Her er ikke atferd begrenset til det organismer gjør som kan observeres, men også private prosesser som tenking og føling. Av historiske årsaker blir det gjort et skille mellom forklaringer på atferdsnivå og forklaringer på fysiologisk nivå. Når behaviorister snakker om at de ikke er opptatt av indre prosesser, er det fysiologiske prosesser de mener.
Behaviorister er i utgangspunktet enige om at det de er interessert i, er å kartlegge de funksjonelle sammenhengene mellom organisme og omgivelser. Skinner var opptatt av å finne lovmessigheter som gjelder for alle organismer, mens andre behaviorister som f.eks. A. Charles Catania også har vært opptatt av å studere arts-spesifikk atferd. En atferd sies å være lagt under kontroll når man vet hva som skal til for at den skal finne sted og endres.
Operant psykologi
Operant psykologi gjør det mulig å beskrive mye mer avansert læring enn den enkle stimulus-respons-psykologien. Innen operant psykologi beskrives endring i atferd funksjonelt på fire måter:
Forsterkningsskjema
På denne måten er det mulig å beskrive hva som skjer når læring finner sted. Læring skjer vanligvis ikke ved presentasjon (eller fjerning) av første stimulus, stimulus må presenteres gjentatte ganger. Hvor mye og hvor ofte beskrives i forsterkningsskjema. De enkleste er konstant forsterkning, hvor stimulus presenteres (eller fjernes) hver gang atferden finner sted. Det er også vanlig å eksperimentere med å ha stimulus tilgjengelig bare av og til, slik at stimulus presenteres (eller fjernes) bare dersom atferden finner sted på bestemte tidspunkt. Ute i naturen hvor man ikke har kontroll over sånt, er forserkningsskjemaene vanligvis langt mer kompliserte.
Kompliserende faktorer
Ut fra dette er det lett å få inntrykk av at læring skjer ved straff eller belønning av den atferden som skal endres. Det er mer komplisert enn som så. Straff er f.eks. problematisk fordi straff har uheldige bivirkninger. Heller enn å straffe uønsket atferd, kan det være mer effektivt å forsterke atferd som er ønsket og som gjør den uønskede atferden umulig. Det er også slik at forsterkere endrer verdi. Det som forsterker en atferd i dag er ikke nødvendigvis det som forsterker atferden i morgen. Videre er den mest effektive forsterker ofte den som produseres av individet. Hvis man går inn for å belønne atferd hvor organismen produserer sine egne forsterkere (såkalt indre motivert atferd), risikerer man at organismen til slutt bare utfører atferden dersom den blir forsterket utenfra.
Undervisning
Det finnes ingen egen behavioristisk teori om undervisning. Behaviorisme er en teori som sier noe om hvordan atferd skal studeres, ikke hva man må forvente å finne. Behaviorister, blant annet B.F. Skinner, Ogden R. Lindsley og Siegfried E. Engelmann har imidlertid bygget opp modeller for hvordan effektiv undervisning bør foregå. De har vist at læring er mest effektiv når
Behavioristisk forskning forklarer altså hvorfor klasseromsundervisning med elever som følger samme tidsskjema, med prøver hvor resultatet kommer dager eller uker etterpå, ikke fungerer særlig bra.
Metoder
De mest kjente undervisningsmetodene som er utviklet med utgangspunkt i behavioristisk perspektiv er direkteinstruksjon og presisjonsopplæring. Metodene går ut på å dele det som skal læres, ned i så små komponenter som mulig, og så presentere disse for elevene på forskjellige måter. Metodene innebærer at elevene er aktive deltagere i læringa, at de lærer i eget tempo, og at tilbakemelding er individuell og umiddelbar. Disse metodene vinner regelmessig konkurranser i USA om de mest effektive undervisningsmetodene. De er best egnet til å lære inn nytt materiale.
Flaskeskutebygging
Flaskeskutebygging har vært en tradisjonell sjømannssyssel. Sjømannen på seilskutene hadde sine hobbyer som stort sett gikk ut på å lage gjenstander som hadde tilknytting til skuta de seilte på eller en annen og kjent skute. Flaskeskutebygging var en slik virksomhet. Det tilsynelatende umulige med en skute inni en flaske med en tynn hals, bidro til å opprettholde myten om sjømannens liv.
Man vet ikke helt sikkert når og hvorfor man begynte med denne form for fritidssyssel. Man regner med at de første flaskeskutene kom en gang på 1800 tallet i Europa. Da hadde man båter med nokså smekre skrog som egnet seg. Det kom også så smått arbeidstidsbestemmelser som tillot litt fritid og man hadde også begynt produksjon av glassflasker med relativt bra gjennomsiktighet.
På den tiden var det populært med nipsfigurer og blomsteroppsatser under glassklokker. Dette tror man kan være bakgrunnen for at en eller annen fant på å få en modell av en seilskute inn i en flaske. Det har utvilsomt vært en fingerferdig person med orden på finmotorikken som laget den første.
At dyktigheten var forskjellig ser man lett ved å studere gamle modeller. Fra de mest hjelpeløse og klumpete til nydelige små modeller med utrolige detaljer på dekk og i riggen. Men man skal huske at hverken redskap eller materiale var det optimale, ei heller arbeidsforholdene. Litt av utfordringen var nettopp å lage en modell av noen små trebiter, tråd, papir, kitt og en flaske. Og med en kniv og kanskje en seilmakernål til verktøy.
Det er flere måter å bygge en flaskeskute på, men prinsippet går ut på det samme nemlig å bygge modellen utenfor flasken med master til å legge ned langs skroget. Deretter puttes det hele gjennom flaskehalsen og sette fast i "sjøen" som er laget av vinduskitt og farget med oljemaling. Skuta føres med akterenden inn og tråder festet til riggen er ført fram på baugspydet og ut gjennom flaskehalsen. Så reises mastene ved hjelp av trådene og ståltråd med krok eller annet egnet verktøy. Når alt står på plass limes trådene på baugsprydet og kuttes av.
1659 Punkaharju
1659 Punkaharju er en hovedbelteasteroide. Den ble oppdaget 28. desember 1940 av Yrjö Väisälä i Åbo. Asteroiden er oppkalt etter åsryggen Punkaharju som er et naturvernområde og utgjør et av Finlands 27 nasjonallandskap. Åsryggen danner en landtunge som skjærer gjennom Saimens vannsystem.
Ganddal Idrettslag
Ganddal Idrettslag (stiftet i september 1929) er et idrettslag fra bydelen Ganddal i Sandnes, som driver med fotball, håndball, orientering og turn.
Fotball
I 2011 valgte klubben å trekke laget sitt, grunnet for få spillere. Klubben har derfor ikke muligheten til å stille seniorlag før i 2012, da eventuelt i 7. divisjon.
Pigghjelm
Pigghjelm,  også kalt pikkelhue  og pikkelhjelm, og Pickelhaube på tysk, er en type klokkeformet soldat- og politihjelm med en oppstående pigg eller kule på toppen. Hjelmtypen ble først tatt i bruk i Preussen 1842. Hodeplagget ble laget av lær, hardpapp eller metall, og var utstyrt med ulike typer beslag og merker.
En pikkelhjelm av lær og med metallbeslag ble tatt i bruk av den norske hæren fra 1845, denne ble avløst av fransk sjako fra 1855, mens en lavere variant av pikkelhue trukket med filt var norsk militærhodeplagg i perioden fra 1888 til 1894.
Pigghjelmer blir ofte forbundet med den nordtyske regionen Preussen og sett på som et symbol for militarismen og konservatismen som rådde i Det tyske keiserriket fra opprettelsen i 1871 til slutten i 1918.
Tyske pigghjelmer under første verdenskrig
Under første verdenskrig var mange av de tyske soldatene utstyrt med lavere modeller av pigghjelmer, laget av lær, dekorert med keiserørn og forsterket med metall. Seint i 1915 kom dessuten bestemmelser om at piggen skulle fjernes. Disse hjelmene kunne likevel ikke beskytte mot granatsplinter og skytevåpen, og fra 1916 ble de derfor erstattet av store hjelmer av stål, såkalte Stahlhelme. Da det tyske keiserdømmet ble oppløst i 1918, ble pickelhauben avskaffet helt fordi den ble ansett som et symbol på det gamle regimet. Dette gjaldt også hjelmene som det tyske politiet og brannvesenet brukte.
Pigghjelmer i dag
Pigghjelmer er fortsatt en del av den seremonielle paradeuniformen til Högvakten, det vil si den kongelige livgarden ved Stockholms slott, der ryttersoldatene har blanke hjelmer. Pikkelhuer brukes i dag også av tilsvarende tropper i Chile, et land som fra 1886 bygde opp et militærvesen etter prøyssisk mønster, tok etter tyskerne fram til 1940-tallet og har beholdt tradisjonene i seremonielle tilstelninger. En høy variant med hår er også i bruk som gallahjelm i det britiske kavaleriet.
Eksterne lenker
Kypärä
600 Musa
600 Musa er en hovedbelteasteroide. Den ble oppdaga den 14. juni 1906 av Joel Hastings Metcalf fra Taunton i Massachusetts, USA. Den er oppkalt etter musene fra gresk mytologi.
Karmaugle
Beskrivelse
Karmauglen er liten (23 centimeter) og tettbygd. Det er en typisk liten ugle med en enkel krone. Brystet er brunt, mens resten av underparten er hvit. Illustrasjonen fra 1891 har vist seg å ha enkelte unøyaktigheter: Kinnflekkene er for mørke, og det er for markante tverrstriper på brystet. Buken, undersidene og undersiden av halen skulle vært helt hvite uten markeringer, båndene på vingene skulle være hvitere og nebbet skulle vært større.
Møkster kirke
Møkster kirke er en langkirke fra 1892 ved Kvalvågen på øya Stolmen i Austevoll kommune i Vestland fylke.
Byggverket er i tømmer og har 320 plasser.
Det er kirkegård et par hundre meter sørøst for kirken.
Tidligere kirker
Møkster har hatt kirke siden middelalderen. De tidligere kirkene stod på øya Møkster. Den gamle kirkegården ble nedlagt i 1909, og samtidig ble det anlagt ny kirkegård lenger sør på øya. Der står Møkster kapell.
Petter Christian Singsaas
Petter Christian Singsaas (født 23. august 1972), ofte kalt PC, er en tidligere norsk fotballspiller som spilte for Steinkjer Fotballklubb og Molde FK. Han ble norgesmester med laget i 2005.
Han spilte for Molde fra 1995 til 2004, og fra midten av 2005-sesongen, da Molde ville ha ham tilbake. Han ble hentet inn i stallen for 2006, etter at kontrakten gikk ut etter sesongen 2005. Etter sesongen 2007 ble det lagt fram et nytt kontraktsforslag, men han avslo det og la opp. Han oppnådde totalt 294 obligatoriske kamper for Molde Fotballklubb. Igjennom sin tid i MFK, opplevde han spill i Champions League 99/00, UEFA- Cup, 4 seriesølv og som nevnt tidligere, Norgesmester i 2005. Han bor nå med sin kone og barn i Steinkjer, der han jobber som trafikklærer.
Han er sønn av tidligere fotballdommer på toppnivå Terje Singsaas.
1660 Wood
1660 Wood er en hovedbelteasteroide. Den ble oppdaget 7. april 1953 av Jacobus Albertus Bruwer ved Union Observatory i Johannesburg.
Eikerapen
Det har bodd folk på Eikerapen i over 500 år. Navnet kommer av at lia ned mot Ørevatn danner en «rap» og at det til alle tider har vokst mye eik i denne rapen.
I dag bor det sju personer og en hund på Eikerapen. I tillegg er det ca. hundre hytter. Eikerapen er Norges sydligste vinterdestinasjon med eget alpinsenter og milevis av skiløyper. Foruten alpinsenter har Eikerapen minigolfbane, turistsenter med langtidsutleie av hytter, pub, badeplasser og merkede turløyper sommer og vinter. Eikerapen ligger ved den sørligste delen av de norske langfjella og byr på naturopplevelser året rundt.
Kursk
Kursk (russisk: Курск) er en by og administrativt senter i Kursk oblast i Russland. Den ligger ved elva Sejm, rundt 450 km sør for Moskva. Byen hadde 412,442 innbyggere i 2002.
Eikerapen
Det er ca. 10 km fra Eikerapen til kommunesenteret i Åseral, Kyrkjebygda. I Kyrkjebygd finnes bank, daglivarehandel med post, café, byggmarked, snøscooter-/atvbutikk og bensinstasjon.
Kursk
Byen er mest kjent for slaget ved Kursk i juli 1943, da Den røde armé vant en kostbar, men meget viktig, seier mot tyske styrker.
Eikerapen
Eikerapen Roots Festival arrangeres hvert år den første uka i august. Festivalen trekker hvert år rundt 6 000 gjester til den lille bygda.
Kursk
Historie
Kursk var sete for et mindre fyrstedømme, og ble plyndret av kiptsjaker på 1100- og 1200-tallet, og ble ødelagt av Batu Khan rundt 1237. Byen ble gjennoppbygd senest i 1283. Kursk ble en del av Storfyrstedømmet Moskva i 1508, som dets sørlige grenseprovins. Den var et viktig senter for kornhandelen med Ukraina og var åsted for et viktig marked, som fant sted hvert år ved murene til klosteret til Vår Frue av Kursk.
Storekalsøy kirke
Storekalsøy kirke er en arbeidskirke fra 1976 i Austevoll kommune i Vestland fylke.
Byggverket er i tre, har preg av en stavkirke og har 250 plasser.
Tempelugle
Tempelugle (Athene brama) er en ugle i gruppen Athene.
Lokomotivslaget ved Rainhill
Lokomotivslaget ved Rainhill (engelsk: Rainhill Trials) var en viktig begivenhet i utvikling av damplokomotivet i jernbanens barndom. Konkurransen fant sted 8.–15. oktober 1829 i Rainhill mellom Liverpool og Manchester i England.
Tempelugle
Beskrivelse
Tempelugla er liten (19–21 cm) og tettbygd. Vingene er fra 14 til 17 cm lange, stjerten 6,5 til omtrent 9 cm lang. Vekt omkring 110 g.
Kursk
Historie
I sovjettiden ble det startet utvinning av de enorme forekomstene av jernmalm ved Kursk, og byen utviklet seg til å bli et av de største jernbaneknutepunktene i Sørvest-Russland. Under andre verdenskrig var landsbyen Prokhorovka nær Kursk senter for slaget ved Kursk i 1943, mellom sovjetiske og tyske panserstyrker. Dette slaget stoppet den tyske fremrykkingen, og var et vendepunkt i krigen på østfronten.
Sisovatnet
Sisovatnet (lulesamisk: Sijdasjávrre) er en innsjø i Sørfold kommune i Nordland. Innsjøen ligger i et øde fjellområde rett ved Blåmannsisen. Innsjøen har sitt utløp mot vest hvor Fagerbakkelva renne i flere stryk og fosser ned til Øvervatnet, videre til Andkjelvatnet og tilslutt ut i Tørrfjorden. Elva har et fall på 660 meter på 4 kilometer.
Storekalsøy kirke
Kirken ligger på sørsiden av fylkesvei 156, mens gravplassen ligger litt nord for fylkesveien.
Sisovatnet
Innsjøen er regulert som magasin for Siso kraftverk. Når vannstanden er høy, flyter vannet sammen med Rundvatnet i øst til ett magasin med areal 14,95 km². Til Sisovatnet overføres også vannføringen fra Løytavatnet i nord og fra Laksåga i sør.
Blåmannsisen har hatt elleve jøkulhlaup i perioden 2001–2020 som har ført store vannmasser ut i Sisovatnet. I det første tilfellet i 2001 økte vannstanden i Sisovatnet med 2,5 meter i løpet av mindre enn to døgn. Det er det bredemte vannet Øvre Messingmalvatn som av og til dreneres ut under en bretunge av Blåmannsisen, altså at vannet renner ut mellom isen og fjellgrunnen under. Vanligvis har Messingmalvatnan avrenning mot Sverige, men fordi isen de siste årene har blitt stadig tynnere skjer disse plutselige nedtappingene.
Lokomotivslaget ved Rainhill
Bakgrunn
Det første damplokomotivet ble konstruert allerede i 1804 av Richard Trevithick. Til å begynne med ble damplokomotivene kun brukt på korte industribaner. Den første egentlige jernbanen ble åpnet i 1825 (Stockton-Darlington) og i 1830 skulle Liverpool-Manchesterbanen åpnes. I den anledning ville man gi damplokomotivene en sjanse som trekkraft. Damplokomotivene hadde nemlig ikke så veldig godt rykte på grunn av at de var lite stabile, og ikke minst på grunn av eksplosjonsfaren. Alternativet var derfor hester og/eller stasjonære dampmaskiner som trakk vogner opp de sterkeste stigningene.
Kursk
Severdigheter
Den eldste bygningen i Kursk er den øvre kirken i Treenighetsklosteret, som er et godt eksempel på den overgangsstilen som er karakteristisk for Peter den stores tidlige styre. Den eldste verdslige bygningen er det såkalte Romodanovskij-kammeret, som dog etter all sannsynlighet ble bygget på midten av 1700-tallet, da Romodanovskij-familien ikke lenger eksisterte.
Lokomotivslaget ved Rainhill
Bakgrunn
Baneselskapet utlovet en premie på £500 for det beste lokomotivet. For å avgjøre hvilket som var best, skulle det avholdes en konkurranse ved Rainhill, 15 km vest for Liverpool. Lokene skulle gjennomføre ti testturer på en 2,8 km flat strekning. Gjennomsnitthastigheten måtte være minst 16 km/t (10 miles/h). Lokene skulle fyres med koks for å redusere røykplagen. De skulle ha hjulaksler i fjærende hjuloppheng og det skulle være to separate sikkerhetsventiler. Loket skulle veie maksimalt 6 tonn inklusiv vann og koks.
Kursk
Severdigheter
Byens katedral ble bygget mellom 1752 og 1778 i en storslått barokkstil og ble så overdådig dekorert at mange kunsthistorikere feilaktig har tilskrevet den til Bartolomeo Rastrelli. Selv om Rastrellis er utelukket som arkitekt, så er katedralen likevel det mest imponerende monumentet innen elisabetansk barokk som ikke ble bestilt av keiserfamilien eller bygget i hovedstaden.
Lokomotivslaget ved Rainhill
Konkurransen
Da konkurransen startet, stod konkurransen mellom fem forskjellige lokomotiver: Cycloped, Sans Pareil, Perseverance, Novelty og The Rocket.
Kursk
Severdigheter
Tegnets katedral (1816–26) er en annen imponerende bygning, oppført i den reneste nyklassisistisk stil, med en kuppel på 20 meter i diameter og 48 meters høyde. Interiøret var tidligere svært rikt, med marmor, gull og fresker. I sovjetperioden ble imidlertid katedralen skjendet, og fire laterale kupler og to klokketårn over inngangen ble revet. Det eksisterer dog planer om å restaurere kirken til sin opprinnelige stand.
Lokomotivslaget ved Rainhill
Konkurransen
Viktigere for utviklingen enn selve veddeløpet, var at The Rocket var konstruert på en banebrytende måte for damplokomotiver. Loket hadde såkalt røykrørskjel og de to dobbeltvirkende sylindrene var koblet direkte på drivhjulene via en veivstang. Røykrørskjeler fungerer på den måten at kjelen med vann har en rekke rør gjennom seg, og når man fyrer i lokets ildsted, så driver de varme gassene fra ildstedet gjennom rørene, som varmer opp vannet, og gassen fortsetter så til et røykskap for så å gå opp gjennom skorsteinen. I tillegg ble den brukte dampen i stemplene sluppet ut i det samme røykskapet. Dampen har litt trykk igjen når den når røykskapet, og dermed oppstår det en naturlig trekk opp gjennom skorsteinen. Jo mer brukt damp som kommer fra stemplene, jo bedre trekk blir det, og jo mer varme strømmer fra ildstedet. Dermed oppnår man en slags automatisk regulering av varmeutviklingen i kjelen, slik at når det trenges mye damp til stemplene, så sørger dampforbruket selv for at kjelen produserer mer damp enn når maskinen arbeider rolig eller ikke bruker damp i det hele tatt.
Denne måten å bygge damplokomotiver på ble i prinsippet beholdt som den vanlige måten å bygge damplokomotiver på gjennom hele damplokperioden. Vel oppstod det forbedringer her og der, og lokene ble stadig større og kraftigere, men røykrørskjelen, trekken gjennom skorsteinen og de dobbeltvirkende sylindrene koblet rett på drivhjulene, er den klassiske måten å konstruere damplokomotiver på.
Kursk
Severdigheter
Det finnes mange minnesmerker over slaget ved Kursk, både i byen og i Prokhorovka.
Næringsliv
Kursk er i dag en betydelig forvaltnings- og industriby. De viktigste næringsveiene er jernindustri, kjemisk industri og næringsmiddelindustri. I områdene rundt byen er jordbruket viktig, da Kursk ligger i den fruktbare svartjordsregionen.
Spesielt kjent er Kursk magnetiske anomali (KMA), som er verdens største jernmalmbekken med et gjennomsnittlig jerninnhold på mellom 35 og 60 %.
Høyere utdanning og kultur
Kursk er hjemby for flere universiteter: Medisinsk universitet, teknisk universitet, Kursk statlige universitet (tidligere pedagogisk universitet og jordbruksakademi, og også det private Regionale åpne sosiale institutt (ROSI).
Kursk statlige universitet huser også Det russiske kammerorkester, under ledelse av dirigenten og trompetisten Sergej Proskourin. Orkesteret opptrer ofte, er på turne i utlandet og har produsert mange CD-er.
En dvergplanet, 3073 Kursk, oppdaget av den sovjetiske astronomen Nikolaj Tsjernykh i 1979, er oppkalt etter byen.
Tempelugle
Beskrivelse
Ovenfra er den gråbrun med hvite flekker. Nedenfra er den hvit med brune streker. Ansiktet er blekt og øynene gule. Den har store hvite flekker i nakken som lager et bånd rundt halsen og nakken. Vingene er flekkete med hvite bånd, stjerten har smale hvite bånd. Den har fjærkledte føtter med dunete skittengule tær med mørkt hornfargede klør. Kjønnene ser like ut, men hunnen er vanligvis litt større enn hannen.
Adferd
Tempelugla er natt- og skumringsaktiv, men kan iblant sees om dagen. Den kan ofte finnes ved hjelp av småfugler som varsler om den mens den sitter i et tre. Den jakter på forskjellige insekter og små virveldyr. Flukten er svært bølgete med noen få vingeslag og perioder med glideflukt hvor vingene holdes tett inntil kroppen.
Den trives best i åpne landskap, jordbruksland og også bebodde områder. Den legger reiret i et hult tre eller i en bygning og legger 3–5 egg.
Lyngsvatnet
Lyngsvatnet er en innsjø i kommunene Forsand og Hjelmeland i Rogaland. Innsjøen er magasin for Lysebotn kraftverk, og vannstanden reguleres mellom 686 og 636 moh som en følge av dette.
Port Elizabeth
Port Elizabeth (xhosa: iBhayi; dagligdags afrikaans: Die Baai) er en by i provinsen iMpuma-Koloni i Sør-Afrika. Byen blir ofte forkortet «PE» og har kallenavnene «den vennlige byen» og «den forblåste byen». Den ligger i Algoa Bay og er en av de største havnene i Sør–Afrika.
Lyngsvatnet
Elva Evardalsåna fra øst, og elva i Falkadalen fra nordøst er Lyngsvatnets naturlige tilløp. Innsjøens naturlige utløp er til Lyngsåna, som renner ned Rykanfossen og går senere sammen med Storåna ved gården Nes i Hjelmeland.
Port Elizabeth
Byen ble grunnlagt i 1820 for å huse britiske nybyggere, og for å styrke grenseregionen mellom Kappkolonien og xhosafolket. Med en befolkning på 1,3 millioner er den nå del av Nelson Mandela storbykommune. Byen er vennskapsby med Göteborg, Jacksonville og Palm Desert i California.
Lyngsvatnet
Innsjøen demmes opp av tre steinfyllingsdammer, to ved innsjøens utløp i vest, Lyngsvatn Hoveddam og Norddammen eller Lyngsvatn Sekundærdam Nord, og en mot sør, Håhellerdammen. Oppdemmingen begynte i 1964, da Lyngsvatn Hoveddam og Norddammen ble bygd. I 1975 ble dammene oppgradert til det de er i dag, i tillegg ble Håhellerdammen bygd.
Port Elizabeth
Historie
Området rundt det som nå kalles Algoa Bay ble først bosatt av innfødte stammer for utallige århundrer siden. Khoisan var blant de første innbyggerne, mens xhosaene kom senere. De første europeerne som besøkte området var Bartolomeu Dias som gikk i land på St Croix Island i Algoa Bay i 1488, og Vasco da Gama som merket seg den nærliggende Bird Island i 1497. I flere århundrer var området avmerket på navigasjonskartene som «et sted å gå i land med ferskvann».
Området ble del av Kappkolonien, og det ble bygget et steinfort kalt Fort Frederick i 1799, under den første britiske okkupasjonen av kolonien under Napoleonskrigene. Dette fortet ble bygget for å beste området fra en mulig fransk landgang, og fortet hadde oversikt over stedet som senere ble Port Elizabeth og er nå et monument.